

**REPUBLIKA E KOSOVËS ● REPUBLIKA KOSOVO ● REPUBLIC OF KOSOVA**

**KOMUNA E FERIZAJT ● OPŠTINA UROŠEVAC ● MUNICIPALITY OF FERIZAJ**

**http://kk.rks-gov.net/ferizaj/**

Ferizaj, shkurt 2025

**UDHËZIMET PËR APLIKUESIT**

**Lidhur me mundësinë e aplikimit tek Thirrja Publike në subvencionim të OJQ-ve nga fusha e Kulturës, Rinisë dhe Sportit në Komunën e Ferizajt**

Drejtoria e Kulturës, Rinisë dhe Sportit, përmes thirrjes publike synon që të mbështes organizatat kulturore, rinore dhe sportive të Komunës së Ferizajt, në aktivitetet dhe manifestimet kulturore, rinore e sportive dhe në këtë kontest në realizim të planit vjetor të aktiviteteve kulturore të DKRS-së në Komunën e Ferizajt, të cilat duhet të përmbushin objektivat e përgjithshme si në vijim:

* Ngritja e cilësisë së krijimtarisë artistike, promovimi, pasurimi dhe diversifikimi i jetes kulturore nëpërmjet aktiviteteve gjithëpërfshirëse në fushën e kulturës, rinisë dhe sportit në Komunën e Ferizajt;
* Fuqizimi i partneritetit ndërmjet institucioneve të kulturës dhe shoqërisë civile përmes skenës së pavarur kulturore dhe nxitjes së akterëve të rinj që veprojnë në fushën e kulturës;
* Nxitja e vullnetarizmit dhe pjesëmarrjes aktive të të rinjve në jetën kulturore brenda dhe jashtë Komunës së Ferizajt, me theks të fëmijët, personat me aftësi të kufizuara, të moshuarit, vajzat dhe gratë, si dhe grupet tjera të margjinalizuara.
* Aktivitete me qëllim ngritjes së vetëdijes për kulturën e komuniteteve jo shumicë që jetojnë në komunën tonë;
* Aktivitete me qëllim të zhvillimit të turizmit kulturor.
* Aktivitete dhe ngjarje sportive, që përfshin sportin elitar dhe sportin për të gjithë, me ndikim të drejtpërdrejt në zhvillimin, masovizimin dhe ngritjen e rezultateve në sprotin Ferizjas.

**Kush mund te aplikojë:**

* OJQ-të, dhe klubet sportive të regjistruara në Republiken e Kosovës sipas legjislacionit në fuqi, me numër fiskal dhe dokumentacion ekuivalent dhe të profilizuara në fushën e kulturës, rinisë dhe sportit;
* Me përvojë të dëshmuar në organizim të aktiviteteve artistike, kulturore, rinore dhe sportive
* Të mos kenë pranuar mjete nga burime tjera të financimit për të njejtat aktivitete të projekt­ propozimit;
* Të mos ekzistojë ndonjë konflikt interesi në mes të aplikantit, përkatesisht përfaqësuesve të organizatës buxhetore apo institucionit publik, siç parashihet me legjislacionin në fuqi;
* Të ofrojë dëshmi se OJQ-ja nuk ka obligime tatimore (dokumenti dorëzohet nga përfituesi me rastin e nënshkrimit të kontratës);
* Në rast që OJQ-ja ka përfituar më parë mbështetje financiare publike nga Komuna e Ferizajt, duhet të ketë përmbushur detyrimet kontraktuale dhe të mbështetjes financiare publike;
* OJQ-të nuk kanë të drejtë të aplikojnë me më shumë se një projekt-propozim në këtë thirrje publike;
* Të ofrohet lista e aktiviteteve dhe projekteve të realizuara gjatë dy viteve të fundit;
* Të integrojnë zhvillimin e Auditimit të jashtëm të projektit në projekt-propozim (në vijat buxhetore të projektit të përfshihet edhe aktiviteti i auditimit të jashtëm),

**Dokumentet obligative për aplikim për OJQ:**

Aplikimi konsiderohet i plotë nëse përmban të gjitha format e aplikimit dhe anekset e detyrueshme si në vijim:

* Formulari i Aplikacionit për projekt (Dokument i thirrjes publike);
* Formulari i Propozim buxhetit (Dokument i thirrjes publike);
* Formulari i deklaratës per financimit të dyfishte (Dokument i thirrjes publike);
* Formular i deklaratës se partneritetit, nëse aplikohet (Dokument i thirrjes publike);
* Forma e deklaratës së projekteve të financuara nga fondet publike në dy vitet e fundit (Dokument i thirrjes publike);
* Çertifikata e regjistrimit dhe numri fiskal e OJQ-së
* Vertetimi qe nuk ka obligime financiare ndaj ATK (dokumenti i leshuar nga ATK dorezohet nga perfituesi me rastin e nenshkrimit te kontrates);
* Lista e aktiviteteve dhe projekteve te realizuara gjate dy vitet e fundit (Dokument i OJQ-se aplikuese);
* Kopja e letënjoftimit ose pasaportës së aplikantit.

Vlerësimi i projekt-propozimeve do të zhvillohet në dy faza:

1. Vleresimi administrativ - që identifikon nëse aplikanti ka ofruar të gjithë dokumentacionin e nevojshëm në përputhje me kriteret e përgjithshme dhe të veçanta të përcaktuara me këtë hirrje publike. Plotësimi i dokumentacionit pas afatit të aplikimit, përkatësisht gjatë periudhës së vlerësimit apo afatit të ankesave, nuk është i mundshëm.

2. Vlerësimi përmbajtësor - që vlerëson nëse:

• Aplikuesi është i profilizuar në fushën e artit dhe kulturës;

• Aplikuesi ka përgatitjen dhe kapacitetet e nevojshme për zbatimin e projektit;

• Aplikuesi ka aplikuar parimet e qeverisjes së mirë në zbatimin e programit respektiv në vitet paraprake;

• Projekt-propozimi përputhet me fushëveprimin e kësaj thirrjeje publike;

• Projekt-propozimi kontribuon në përmbushjen e objektivave të përcaktuara me këtë thirrje publike për kategoritë përkatëse;

• Aktivitetet e projekt-propozimit janë te qarta, të arsyeshme, të kuptueshme dhe të zbatueshme;

• Kostot e projekt-propozimit janë reale karshi rezultateve specifike dhe kohëzgjatjes së pritshme të projekt-propozimit;

• Kostot e projekt-propozimit janë në përputhje me aktivitetet e planifikuara të projekt­propozimit.

Në rast të dështimit për të përmbushur ndonjërin nga kriteret, aplikacioni do të konsiderohet i pakompletuar.

**Aplikimi:**

Propozimet do të dorëzohen vetëm në formularët e paraparë, të cilat janë në dispozicion në web­ faqen e Komunës së Ferizajt, dorëzohen në formë fizike në katin e I-rë, Komuna e Ferizajt, tek sporteli Drejtoria e Kulturës, Rinisë dhe Sportit.

Titulli që duhet shënuar në subjekt:

Thirrja Publike për aktivitete kulturore,rinore e sportive dhe emri i OJQ-së

**Afati për aplikim është 15 ditë pune nga data e publikimit të Thirrjes.**

Te gjitha çështjet që lidhen me Thirrjen Publike mund të sqarohen vetëm në mënyrë elektronike, duke dërguar e-mail në adresën: dkrs-ferizaj@hotmail.com, jo më vonë se pesë ditë para mbylljes së Thirrjes Publike.